ગમતો હશે. જનરલી એવું બનતું હોય છે કે જેમને ઓલ્ડ સોંગ્સ ગમતાં હોય છે એમને કર્ણપ્રિય સંગીત, અર્થસભર શબ્દાવલિ અને સહજ કંઠની ગાયકી ગમતી હોય છે. તેમની સમક્ષ તમે નવાં ધમાલિયાં અને ઘોંઘાટિયાં વેસ્ટર્ન મ્યુઝિકનાં ગીતો રજૂ કરશો તો તેમને તે અસહ્ય થઈ પડશે. એમાંય પાછું મેં તો ખાસ અનુભવ્યું છે કે આવાં નવ઼ાં અને ધમાલિયાં ગીતો ગાનાર આર્ટિસ્ટ પોતાની જાતને રોકસ્ટાર સમજતો હોય છે અને સ્ટેજ પર એ રીતે પર્ફોર્મ કરતો હોય છે કે આપણને એ જોઈને તીવ્ર સૂગ ચડે અને હોલમાંથી બહાર નીકળી જવાનું ઝનૂન ઊપડે! કેટલીક મ્યુઝિક ક્લબના આયોજનમાં એનાઉન્સમેન્ટને પણ ખૂબ મહત્ત્વ આપવામાં આવે છે. એનાઉન્સર ગંભીર પણ હોય, રમૂજી પણ હોય અને માહિતીસભર વિગતોથી સંપૂર્ણ પરિચિત હોય એ જરૂરી છે. જો એ નવી નવી માહિતી રજૂ કરશે, સંશોધન કરીને કશુંક નવું જાણવાનું પીરસશે તો કાર્યક્રમ રસપ્રદ બની રહેશે. મ્યુઝિક ક્લબના કાર્યક્રમો માત્ર સારા ગાયકો કે સારા સંગીતકારોથી જ નથી ચાલતા. એનો ઘણોખરો ભાર એનાઉન્સરના ખભા પર પણ હોય છે – આ વાત આયોજકોએ યાદ રાખવી જોઈએ. કોઈ પણ મ્યુઝિક લવર પૈસા ખર્ચીને કંટાળો ખરીદવાનું પસંદ નથી કરતો, એ મનોરંજન સાથે કોમ્પ્રોમાઇઝ ક્યારેય નહિ કરે.